# Butch i femme

Butch (terme anglès per a mascle, especialment la dona que es comporta masculina) i femme (terme francès per a dona) són dos termes que es fan servir de manera freqüent en la subcultura lèsbica i gai per descriure la transformació queer de les funcions socials de gènere tradicionals de la masculinitat i la feminitat. Femme també s'utilitza sovint en la comunitat transgènere.

## Etimologia

La paraula femme significa dona en francès i la paraula butch és mascle en anglès, una possible variant de la paraula butcher. El símbol usat per identificar-se com butch és un triangle negre creuat amb un cercle, creat pel dissenyador Daddy Rhon i usat per primera vegada en el seu lloc web.

## Història

Se sap que els codis de vestimenta butch-femme es remunten, com a mínim, als inicis del segle xx, fet que s'evidencia amb fotografies de la dècada de 1910-1920 als Estats Units. No obstant això, d'acord amb la Routledge International Encyclopaedia of Women, encara que les dones de classe alta com Radclyffe Hall i la seva amant Una Troubridge vivien juntes en unions que semblaven relacions butch-femme, aquest terme era incomprensible per a elles, ja que aquest concepte encara no existia.
Les lesbianes butch i femme començaren a fer-se evidents als Estats Units en la dècada de 1940, ja que començà a ser comú permetre a les dones ingressar a bars sense homes. La majoria de les dones butch havien d'usar vestits convencionalment femenins per mantenir els seus treballs, posant-se camises i corbates sol els caps de setmana per anar a bars o festes.
La dècada de 1950 veié el sorgiment d'una nova generació de noies butch que es negava a viure una doble vida i vestia d'home gairebé a temps complet. En general, això les limitava a alguns treballs que no tenien codis de vestimenta per a les dones.
La seva major visibilitat, combinada amb la retòrica anti-gai de l'era McCarthy, va portar a un augment en els atacs violents contra dones homosexuals i bisexuals. Per la seva banda elles, cada vegada més fortes i desafiadores, es mostraven més disposades a respondre amb força.
En la dècada de 1950, com a part d'una sèrie d'estudis, l'organització a favor de drets homosexuals ONE, Inc. assignà a Stella Rush l'estudi del fenomen butch/femme en bars gai. Rush va informar que les dones tenien opinions fermes, que "les distincions de rols havien de dibuixar-se amb nitidesa", i que no ser un o un altre era motiu d'una forta desaprovació per part de tots dos grups.

## Característiques

Els termes butch i femme es fan servir de manera freqüent per descriure a lesbianes, encara que ocasionalment també es pot referir a homes gais. Els estereotips i definicions de butch i femme varien molt, fins i tot dins de la comunitat lesbiana i gai.
Autors com Sigmund Freud, Judith Butler i Anne Fausto-Sterling suggereixen que butch i femme no són intents d'assumir les funcions tradicionals de gènere. En canvi, argumenten que el gènere és una construcció social i històrica, en lloc de ser natural o biològica. La historiadora Joan Nestle sosté que tots dos termes es poden veure com a gèneres diferents en si mateixos.

### Butch

Les lesbianes butch tendeixen a demostrar la masculinitat mostrada per una dona més enllà d'un comportament gallimarsot (tomboy, en anglès). Una dona butch podria comparar-se amb un home efeminat en el sentit que tots dos estan històricament vinculats a les comunitats i estereotips LGBT, siguin o no els individus en qüestió homosexuals.

### Femme

Les femme representen la part femenina, tradicionalment associada a la dona. També es coneixen com a lipstick lesbian. De manera tradicional s'espera que la part femme en una parella butch-femme actui com una dona femenina i brindi suport emocional a la seva companya. En la primera meitat del segle xx, quan els rols de gènere de Butch-Femme estaven restringits a l'àmbit clandestí, les dones podien passar com a heterosexuals a causa de la seva conformitat de gènere.
A Negotiating Dyke Femininity, l'autora Wendy Somerson, explica que les dones de la comunitat lèsbica que són més femenines i no encaixen en l'estereotip de butch poden passar com a heterosexuals. Afirma que el vincle entre l'aparença i el seu gènere no hauria de definir la seva sexualitat.

## Referències

* ↑ Abramian, Alexandria. «Ellen DeGeneres, Portia de Rossi Sell Hidden Hills Ranch For $10.85 Million». The Hollywood Reporter, 09-09-2013. [Consulta: 3 novembre 2013].
* ↑ Evans, Megan. «Femme Invisibility». The Blog. The Huffington Post, 28-01-2012. [Consulta: 3 novembre 2013].
* ↑ Hayden, Fran. «Top 10 Butches We Love». Diva (revista). Millivres Prowler Group Ltd., 14-02-2013. Arxivat de l'original el 23 de maig de 2013. [Consulta: 3 novembre 2013].
* ↑ «Butch Bottom–Femme Top? An Exploration of Lesbian Stereotypes» (en anglès). Journal of Lesbian Studies, 28-11-2017.
* ↑ «To Fight, Live, and Love at the Gender Border in Trans People in Love» (en anglès). Taylor & Francis, 28-11-2017.
* ↑ Kramarae, Cheris (2000). Routledge International Encyclopedia of Women. Routledge. pàg. 132. ISBN 0415920892
* ↑ «The Misunderstood Gender: A Model of Modern Femme Identity» (en anglès). ResearchGate: Sex Roles, 28-11-2017.
* 1 2 Kennedy, Elizabeth Lapovsky; Madeline D. Davis (1994). Boots of Leather, Slippers of Gold: The History of a Lesbian Community. Nueva York: Penguin. págs. 82–86. ISBN 0-14-023550-7
* ↑ Bullough, Vern (2002). Before Stonewall: Activists in lesbian and gay rights in historical context. Nueva York: Harrington Park Press. pàg. 139. ISBN 1-56023-192-0
* ↑ Caramagno, Thomas C. (2002). Irreconcilable Differences? Intellectual Stalemate in the Gay Rights Debate. ABC-CLIO. págs. 137–8. ISBN 0275977218
* ↑ Nestle, Joan (1992). The Persistent Desire: A Femme–Butch Reader. Alyson Publications. ISBN 1555831907
* ↑ «In Search of Looks, Status, or Something Else? Partner Preferences Among Butch and Femme Lesbians and Heterosexual Men and Women» (en anglès). Sex Roles Vol.68, 28-11-2017.
* ↑ Stein, Arlene (1997). Sex and Sensibility: Stories of a Lesbian Generation. University of Califòrnia Press
* ↑ Somerson, Wendy (2004) On complications of Negotiating Dyke Femininity In Kirk and Okawaza-Rey Women's Lives and Multicultural Perspectives. pàg. 201. ISBN 978-0-07-351234-1

## Enllaços externs

* Archivo de ensayos y fotografías de Jeanne Córdova